wannaphong/clean_thaiwikipedia huggingface dataset:
# แชฮ์เรโนว์
แชฮ์เรโนว์  เป็นย่านโคมแดงที่ตั้งอยู่ในบริเวณโกมโรก  ทางตะวันตกเฉียงใต้จากใจกลางกรุงเตหะราน ประเทศอิหร่าน เกิดขึ้นในช่วงคริสต์ทศวรรษ 1920 และถูกทำลายลงใน ค.ศ. 1979 ประมาณว่ามีหญิงค้าบริการในย่านนี้ 1,500 คน ปัจจุบันเป็นที่ตั้งของสวนสาธารณะและโรงพยาบาล

 ประวัติ 
การค้าประเวณีในกรุงเตหะรานเป็นที่ทราบกันว่าปรากฏมีตั้งแต่คริสต์ทศวรรษ 1870 ในสถานที่ต่าง ๆ ของเมือง (ใช้การแขวนตะเกียงเพื่อระบุว่าเป็นซ่องโสเภณี) ในช่วงสี่สิบปีถัดมา โสเภณีค่อย ๆ ปรากฏให้เห็นมากขึ้นโดยแสดงตัวตามท้องถนน ต่อมาในเดือนมีนาคม ค.ศ. 1922 กระทรวงมหาดไทยเปอร์เซีย (ขณะนั้นยังไม่ใช่รัฐศาสนา) ได้จัดระเบียบโดยกวาดต้อนโสเภณีบางส่วนและให้มารวมตัวกันที่แชฮ์เรโนว์ ซึ่งเป็นพื้นที่ใกล้กับป้อมปราการ โสเภณีในที่อื่น ๆ ของเตหะรานถูกรวมเข้ามาในพื้นที่ในช่วงสิบเอ็ดปีต่อมา จากนั้นแชฮ์เรโนว์ก็ถูกปิดล้อมด้วยกำแพงอิฐสูง 2.50 เมตร โดยห้ามผู้หญิงออกจากบริเวณนี้ 

หลังการปฏิวัติอิหร่านและการสถาปนาระบอบการปกครองอิสลาม ในเดือนกรกฎาคม ค.ศ. 1979 ฝูงชนที่เป็นพยานในการประหารชีวิตผู้หญิง 3 คนที่ถูกกล่าวหาว่าจัดหาการค้าประเวณี ได้เข้าทำการโจมตีย่านนี้ เผาซ่อง ข่มเหงสตรี และแพร่ความหวาดกลัวไปทั่ว ในเวลานั้นพื้นที่แผ่ขยายออกไปเป็นมากกว่า 13 เฮกตาร์ และมีจำนวนโสเภณี 1,500 คน ผู้ค้าขายริมถนน 753 ราย ร้านค้า 178 แห่ง และโรงละครสองแห่ง ปีต่อมาหลังจากที่อายะตุลลอฮ์ โคมัยนี ขึ้นเป็นผู้นำสูงสุดของอิหร่าน รัฐบาลได้รื้อถอนย่านโคมแดงและใช้เครื่องจักรปรับพื้นที่จนราบเรียบ เหลือเพียงพื้นที่ว่างเปล่าเท่านั้น"Bulldozers Smash Tehran Bordellos ." Los Angeles Times. 26 กุมภาพันธ์ 1980. B5. สืบค้นเมื่อ 6 ตุลาคม 2009. โฮมอน แมจีด (,) ผู้เขียนหนังสือ Ayatollah Begs to Differ กล่าวว่ารัฐบาลอิหร่านทำเช่นนี้ด้วยเหตุผลทางศาสนาและเพื่อแสดงให้เห็นถึงอำนาจของรัฐบาลMajd, Hooman. "Persian Cats." The Ayatollah Begs to Differ. 2008. Doubleday. . 26. จากนั้นสาธารณรัฐอิสลามก็พยายามที่จะลบความทรงจำทั้งหมดของพื้นที่นี้ โดยทำลายหนังสือและภาพยนตร์ที่กล่าวถึงการมีอยู่ของแชฮ์เรโนว์ แผนที่ของเมืองมีสี่เหลี่ยมกำกับไว้ว่า "สวนสาธารณะอยู่ระหว่างการก่อสร้าง"Bahàr Majdzàdeh, Cartographier les exclus : géographie de la destruction (Iran 1979–1988). Contre-cartographier le monde, Presses Universitaires de Limoges (PULIM), pp.193–202, 2021. ffhal-03669725f read online มีเพียงบันทึกพยานที่หายากเท่านั้นที่ยังคงอยู่ เช่น ชุดภาพถ่าย The Citadel โดยช่างภาพข่าวชาวอิหร่าน คอเวฮ์ โกเลสทอน (,) พื้นที่นี้ไม่ได้รับการปรับปรุงใหม่จนกระทั่ง ค.ศ. 1998 ซึ่งมีการสร้างให้เป็นสวนสาธารณะและโรงพยาบาลLuis Alemany, "La terrible destruction du quartier rouge de Téhéran", Courrier international, no 1680, 12–18 january 2023, p. 47, , "translation of an article published in El Mundo in january 2023".
# จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดตรัง พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยอำเภอเมืองตรัง, อำเภอนาโยง, อำเภอย่านตาขาว, อำเภอปะเหลียน และกิ่งอำเภอหาดสำราญ

 เขตเลือกตั้งที่ 2 
เขตการเลือกตั้งที่ 2 ประกอบไปด้วยอำเภอห้วยยอด, อำเภอวังวิเศษ, อำเภอสิเกา, อำเภอกันตัง และกิ่งอำเภอรัษฎา

ดูเพิ่ม
 จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
 จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
# คอสเวย์
คอสเวย์  คือทาง ถนนหรือทางรถไฟที่อยู่บนจุดสูงสุดของคันดินซึ่งทอดข้าม "พื้นที่ต่ำ, หรือพื้นที่เปียกชื้น, หรือแหล่งน้ำ" สามารถสร้างขึ้นจากดิน งานก่ออิฐ ไม้ หรือคอนกรีต หนึ่งในคอสเวย์ไม้ที่เก่าแก่ที่สุดเท่าที่รู้จักกันคือสวีตแทร็ก (Sweet Track) ในซัมเมอร์เซ็ตเลเวิล ประเทศอังกฤษ ซึ่งมีอายุย้อนไปถึงยุคหินใหม่ คอสเวย์ที่ทำจากไม้ก็อาจถูกเรียกว่าทั้งทางเดินไม้กระดาน (boardwalks) และสะพานได้เช่นกัน
# วัดบ้านด่าน (จังหวัดนครศรีธรรมราช)
วัดบ้านด่าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าซอม อำเภอหัวไทร จังหวัดนครศรีธรรมราช ห่างจากชายทะเลประมาณ 4 กิโลเมตร เจ้าอาวาสรูปปัจจุบันคือ พระครูกิตติปัญญาสุนทร (สมเกียรติ กิตติปญฺโญ)

วัดบ้านด่านตั้งวัดเมื่อ พ.ศ. 2459 ในรัชสมัยพระบาทสมเด็จพระมงกุฎเกล้าเจ้าอยู่หัว เนื่องจากวัดตั้งอยู่ริมน้ำจึงมีการจัดการแข่งขันเรือเพรียว และใช้ศาลาเอนกประสงค์เป็นที่เก็บเรือเพรียว ทำเป็นศูนย์เรียนรู้เกี่ยวกับเรือเพรียวลุ่มน้ำปากพนังอีกด้วย

อาคารเสนาสนะที่สำคัญ ได้แก่ หอไตรกลางน้ำ สร้างด้วยไม้หลังมุงด้วยกระเบื้องดินเผาทรงปั้นหยาและทรงจั่ว สร้างเมื่อ พ.ศ. 2470 ปัจจุบันอาคารหอไตรได้รับการบูรณะ และเจ้าอาวาสได้จัดทำเป็นอาคารพิพิธภัณฑ์วัดบ้านด่านซึ่งภายในได้จัดแสดงภาพถ่ายเก่าอดีตเจ้าอาวาสและภาพเก่าวัด คัมภีร์ใบลานเดิมที่อยู่ในหอไตร บาตรน้ำมนต์พระสมเด็จ เครื่องถ้วยกระเบื้องหลากหลายรูปแบบ ปิ่นโตทองเหลือง ถ้วยรางวัลการแข่งขันเรือเพรียว เป็นต้น
# วัดเทพราชปวราราม
วัดเทพราชปวราราม หรือ วัดเทพราช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพราช อำเภอบ้านโพธิ์ จังหวัดฉะเชิงเทรา 

วัดเทพราชปวรารามตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ พ.ศ. 2482 เป็นวัดเก่าแก่ที่มีประวัติศาสตร์เกี่ยวข้องกับพระบาทสมเด็จพระจุลจอมเกล้าเจ้าอยู่หัว ทรงเสด็จประพาสต้น เมื่อวันที่ 21 ธันวาคม พ.ศ. 2451 ณ วัดเทพราชปวราราม พระบาทสมเด็จพระจุลจอมเกล้าเจ้าอยู่หัวได้พระราชทานถวายบาตร ตาลปัตร เรือพาย เชี่ยนหมาก กระโถน ให้แก่พระที่จำพรรษาที่วัดนี้ด้วย

ภายในวัดมีโดยพิพิธภัณฑ์พื้นบ้านวัดเทพราช ภายในพิพิธภัณฑ์ได้จัดแสดงเครื่องไทยธรรมที่รัชกาลที่ 5 ได้พระราชทานถวายแด่พระสงฆ์จำพรรษาครั้งเสด็จประพาส นอกจากนี้ยังมีการจัดแสดงเครื่องมือเครื่องใช้เก่าในสมัยโบราณของชาวบ้านโดยสิ่งของเหล่านี้ได้รับการบริจาคมาจากชาวบ้าน  วัดยังมีรอยพระพุทธบาทจำลอง มีลักษณะเป็นสี่เหลี่ยมผืนผ้า เป็นโลหะหล่อมีความลึกจากขอบลงไป 0.05 เมตร ประดิษฐานอยู่ในมณฑป มีพระปรางค์เก่าแก่ และมีหอพระธรรมเก็บรักษาพระไตรปิฎก
# วัดชุมนุมศรัทธา
วัดชุมนุมศรัทธา เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบางไทรป่า อำเภอบางเลน จังหวัดนครปฐม ที่ดินตั้งวัดมีเนื้อที่  23 ไร่ 1 งาน 98 ตารางวา ที่ธรณีสงฆ์จำนวน 1 แปลง เนื้อที่ 18 ไร่ 2 งาน

วัดชุมนุมศรัทธาตั้งวัดเมื่อ พ.ศ. 2468 เดิมชื่อ วัดบางเลน โดยตั้งชื่อตามคลองบางเลนที่วัดตั้งอยู่ บ้างเรียก วัดเก่า ต่อมาพระเทพเวทีให้ชื่อใหม่ว่า "วัดชุมนุมศรัทธา" ผู้บริจาคที่ดินให้สร้างวัดคือ นางไพรและนางเกตุ ต่อมาเมื่อ พ.ศ. 2487 พระยาศิริชัยบุรินทร์ได้ถวายที่ดินเพื่อสร้างศาลาการเปรียญ วัดชุมนุมศรัทธาได้เปลี่ยนจากสังกัดมหานิกายมาเป็นธรรมยุติกนิกายในสมัยพระฟุ้งดำรงตำแหน่งเจ้าอาวาส วัดได้รับพระราชทานวิสุงคามสีมาเมื่อวันที่ 29 มกราคม พ.ศ. 2490 เขตวิสุงคามสีมากว้าง 40 เมตร ยาว 80 เมตร

อาคารเสนาสนะประกอบด้วยอุโบสถกว้าง 40 เมตร ยาว 80 เมตร สร้างเมื่อ พ.ศ. 2490 ศาลาการเปรียญกว้าง 24.5 เมตร ยาว 44 เมตร สร้างเมื่อ พ.ศ. 2507 เป็นอาคารไม้ หอสวดมนต์กว้าง 15 เมตร ยาว 40 เมตร สร้างเมื่อ พ.ศ. 2516 เป็นอาคารไม้ กุฏิสงฆ์จำนวน 12 หลัง เป็นอาคารไม้ 10 หลัง ครึ่งตึกครึ่งไม้ 1 หลัง และตึก 1 หลัง ปูชนียวัตถุทีสำคัญคือ พระบุญวันสัมมาสัมพุทธวรโท เป็นพระประธานในอุโบสถปางมารวิชัย วัดยังมีท้าวเวสสุวรรณ เป็นปูนลักษณะการปั้นด้วยมือ สร้างเมื่อ พ.ศ. 2525 สร้างสมัยหลวงพ่อธง
# นายคะ อย่ามาอ่อย
นายคะ อย่ามาอ่อย  เป็นละครโทรทัศน์ไทยแนวโรแมนติกปี 2564 ที่ดัดแปลงมาจากนิยายเรื่อง นายคะ อย่ามาอ่อย เขียนโดย เจ้าหญิงผู้เลอโฉม

นำแสดงโดย วรนิษฐ์ ถาวรวงศ์ และ ลุค อิชิกาวะ พลาวเดน

ผลิตโดยจีเอ็มเอ็มทีวี ร่วมกับ FukDuk Production ละครเรื่องนี้เป็น 1 ใน 12 ละครโทรทัศน์ของจีเอ็มเอ็มทีวี ประจำปี 2563 ที่ประกาศภายในงาน "GMMTV 2020: New & Next" เมื่อวันที่ 15 ตุลาคม 2562

ละครเรื่องนี้จะออกอากาศทุกวันพุธและวันพฤหัสบดี เวลา 20:30 น. ทางช่อง จีเอ็มเอ็ม 25  เริ่มตอนแรกวันพุธที่ 19 พฤษภาคม

 นักแสดง 
 นักแสดงหลัก 
 วรนิษฐ์ ถาวรวงศ์ รับบท นุ่มนิ่ม
 ลุค อิชิกาวะ พลาวเดน รับบท อากิสึกิ โคจิ
 กุลมาศ สารสาส รับบท เรนะ
 เรียวตะ โอมิ รับบท ฮาโซเบะ

 นักแสดงสมทบ 
 ภัทร เอกแสงกุล รับบท มาร์ก
 ธนบูลย์ วัลลภศิรินันท์ รับบท มิเนอิ
 พลอยนิรา หิรัญทวีศิลป์ รับบท พิน
 สิตางศุ์ ปุณภพ รับบท พลอย
 ภัคจิรา กรรรัตนสูตร รับบท อิน
 ชินรัฐ สิริพงษ์ชวลิต  รับบท คาเมอิ
 สุทธาทิพย์ วุฒิชัยประดิษฐ์ รับ
 ธวัชชัย เพชรสุข รับบท ป๊อบปี้
 ดารินา บุญชู รับบท เหมียว
 ปราณี มีชำนาญ รับบท จ๊ะโอ๋
 วรชัย หิรัญลาภ รับบท ต้น
 ณัฏฐ์พิชา พิศาลพงศ์ชนะ รับบท เลขาของมาร์ก
 ฮารุปี้ รับบท อาชิกิ
 กฤษดา เขียนเจริญ รับบท ติ่ง
 คาซุกิ ยาโนะ รับบท ประธานบริษัท
 ซึมิจิ คอนโด รับบท  ผู้ติดตาม
 นภกฤศ ทัยมณี รับบท ผู้ติดตาม

 นักแสดงรับเชิญ 

 ธิติยา นพพงษากิจ รับบท แนน
 จิรกิตติ์ ถาวรวงศ์ รับบท นัท

 เพลงประกอบละคร 

 Tell Me ร้องโดย วรนิษฐ์ ถาวรวงศ์
 เพิ่งเข้าใจ ร้องโดย กวิน แคสกี้
# วัดทุ่งพิชัย
วัดทุ่งพิชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 35 หมู่ที่ 3 ตำบลห้วยพระ อำเภอดอนตูม จังหวัดนครปฐม ที่ดินตั้งวัดมีเนื้อที่ 38 ไร่ 3 งาน 32 ตารางวา ที่ธรณีสงฆ์จำนวน 1 แปลง เนื้อที่ 18 ไร่ 2 งาน

วัดทุ่งพิชัยตั้งวัดเมื่อ พ.ศ. 2472 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2493 เขตวิสุงคามสีมากว้าง 20 เมตร ยาว 40 เมตร

อาคารเสนาสนะที่สำคัญประกอบด้วยอุโบสถกว้าง 8 เมตร ยาว 24.50 เมตร สร้างเมื่อ พ.ศ. 2505 เป็นอาคารคอนกรีตเสริมเหล็ก ศาลาการเปรียญกว้าง 12 เมตร ยาว 21 เมตร สร้างเมื่อ พ.ศ. 2530 กุฏิสงฆ์จำนวน 12 หลัง เป็นอาคารไม้ 9 หลัง และตึก 3 หลัง ศาลาอเนกประสงค์กว้าง 8 เมตร ยาว 20 เมตร เป็นอาคารคอนกรีตเสริมเหล็ก ศาลาบำเพ็ญกุศลจำนวน 2 หลัง เป็นอาคารคอนกรีตเสริมเหล็ก

รายนามเจ้าอาวาส
 พระอธิการแกะ
 พระอธิการสุทีป
 พระอาจารย์ชอุ่ม อินฺทวงฺโส รักษาการแทนเจ้าอาวาสวัดทุ่งพิชัย
 พระอาจารย์ทองดี พ.ศ. 2498–2501
 พระอาจารย์แบน พ.ศ. 2501–2502
 พระครูวิชัยวรคุณ สิริวณฺโณ พ.ศ. 2502–
# อาชีวศึกษา
thumb|นิทรรศการอาชีวศึกษาของวิทยาลัยเกษตรออริกอน ในงานแสดงสินค้ารัฐออริกอน ปี พ.ศ. 2464

อาชีวศึกษา หรือ การศึกษาสายอาชีพ  คือการศึกษาที่มุ่งเตรียมความพร้อมให้กับผู้เรียนเพื่อประกอบอาชีพเฉพาะทาง โดยมุ่งเน้นไปที่การฝึกฝนทักษะที่จำเป็นในการเป็นช่างฝีมือ ช่างเทคนิค หรือผู้ประกอบวิชาชีพอื่น ๆ  อาชีวศึกษายังสามารถถือได้ว่าเป็นการให้ความรู้อย่างเฉพาะเจาะจง เพื่อเตรียมความพร้อมให้ผู้เรียนสามารถทำงานประจำหรือประกอบอาชีพอิสระด้วยทักษะที่จำเป็นและเพียงพอ 

การศึกษาสายอาชีพเป็นที่รู้จักในหลากหลายชื่อ ขึ้นอยู่กับประเทศนั้น ๆ ตัวอย่างเช่น การศึกษาด้านอาชีพและเทคนิค  ในสหรัฐ, การฝึกอบรมด้านเทคนิคและอาชีวศึกษา  ในประเทศที่กำลังพัฒนา และ การศึกษาด้านเทคนิคและการศึกษาต่อเนื่อง  ในออสเตรเลียและนิวซีแลนด์

สถาบันการอาชีวศึกษา  เป็นสถาบันการศึกษาประเภทหนึ่งที่ออกแบบมาเพื่อจัดให้มีการศึกษาประเภทนี้โดยเฉพาะ

การศึกษาสายอาชีพสามารถเกิดขึ้นได้ในระดับหลังมัธยมศึกษา การศึกษาต่อเนื่อง หรือระดับอุดมศึกษา และสามารถผสมผสานกับระบบการฝึกงานได้ ในระดับหลังมัธยมศึกษา ผู้จัดการศึกษาสายอาชีพส่วนใหญ่ได้แก่ สถาบันการอาชีวศึกษาเฉพาะทาง วิทยาลัยเทคนิค วิทยาลัยชุมชน วิทยาลัยการศึกษาเพิ่มเติม (สหราชอาณาจักร) มหาวิทยาลัยอาชีวศึกษา และสถาบันเทคโนโลยี (เดิมเรียกว่าสถาบันสารพัดช่าง)
# กราบซ้ายและกราบขวา
thumb|ภาพแสดงไฟสัญญาณเดินเรือ กราบซ้ายคือสีแดง และกราบขวาคือสีเขียว
กราบซ้าย  และ กราบขวา  เป็นศัพท์ทางการเดินเรือที่ใช้สำหรับพาหนะทางน้ำ อากาศยาน และอวกาศยาน โดยหมายถึงด้านซ้ายและขวาของเรือตามลำดับ เมื่ออยู่บนเรือและหันหน้าไปทางหัวเรือ

เรือที่มีมีความสมมาตรแบบทวิภาคีจะมีส่วนครึ่งซ้ายและครึ่งขวาที่เป็นภาพสะท้อนกันเอง คุณลักษณะที่ไม่สมมาตรอย่างหนึ่งคือ ทางเข้าของเรือหรือเครื่องบินที่มักจะอยู่ด้านข้าง โดยปกติจะอยู่ที่ด้านกราบซ้าย (จึงเป็นที่มาของชื่อกราบซ้าย)

 รายละเอียด 
คำว่า "กราบซ้าย" และ "กราบขวา" หมายถึงด้านซ้ายและขวาของเรือโดยไม่ขึ้นอยู่กับผู้สังเกต นั่นคือ กราบซ้ายของเรือจะหมายถึงส่วนเดียวกับของโครงสร้างเรือเสมอ ไม่ว่าผู้สังเกตจะหันหน้าไปทางใด

กราบซ้าย คือด้านซ้ายของผู้สังเกตที่อยู่บนเรือและหันหน้าไปทางหัวเรือ ซึ่งเป็นทิศทางที่เรือมุ่งหน้าไปเมื่อแล่นอยู่ ดังนั้น กราบขวาจะอยู่ด้านขวาของผู้สังเกต

ข้อตกลงนี้ช่วยให้ลูกเรือสามารถสื่อสารกันได้อย่างชัดเจนและหลีกเลี่ยงความสับสน โดยไม่จำเป็นต้องเสียเวลาในการระบุทิศทางของตนเองก่อนที่จะสั่งการหรือแจ้งข้อมูล สิ่งนี้ช่วยเพิ่มประสิทธิภาพและความปลอดภัยในการเดินเรือ

ตัวอย่างเช่น กัปตันสั่งให้ลูกเรือเตรียมเรือทอดสมอที่กราบซ้าย ลูกเรือไม่จำเป็นต้องถามว่า "ซ้ายของคุณหรือซ้ายของเรือ?" พวกเขาจะรู้ว่ากัปตันหมายถึงด้านซ้ายของเรือ
# มุมเอียงของเรือ
มุมเอียงของเรือ  หมายถึงระดับที่พาหนะทางน้ำ เอนหรือเอียงไปทางกราบซ้ายหรือขวาขณะที่เรืออยู่ในสภาวะสมดุล โดยที่ไม่มีแรงภายนอกมากระทำ ถ้าหากเรือเอียงเกินกว่าจุดแรงดึงดูดขณะเรือเอียง (righting moment) เรือจะไม่สามารถพยุงให้ลอยน้ำอยู่ได้ และจะพลิกคว่ำ (capsize) หรืออาจอับปางลงได้

การเอียงของเรือมีสาเหตุมาจากการกระจายน้ำหนักที่ไม่สมดุลบนเรือ เนื่องจากการบรรทุกที่ไม่สม่ำเสมอ หรือน้ำท่วมในทางกลับกัน การโคลง (Roll) เป็นการเคลื่อนไหวแบบพลวัต (dynamic) จากด้านหนึ่งไปอีกด้านหนึ่ง เกิดจากคลื่นที่กระแทกกับเรือ
# เจดีย์ดะมะยาซิกะ
เจดีย์ดะมะยาซิกะ (,) เป็นเจดีย์พุทธตั้งอยู่ในหมู่บ้านปวาซอ ทางตะวันออกของพุกาม ประเทศพม่า สร้างขึ้นเมื่อปี พ.ศ. 1196 ในรัชสมัยพระเจ้านรปติสี่ตู่ เจดีย์มีลักษณะเป็นทรงกลม ก่อด้วยอิฐ ฐานทั้งสามประดับกระเบื้องดินเผาแสดงเรื่องราวจากชาดก
# กนกฉัตร มรรยาทอ่อน
กนกฉัตร มรรยาทอ่อน (เกิด 21 กรกฎาคม 2534) เป็นนักแสดงและนักร้องชาวไทย ปัจจุบันเป็นนักแสดงอิสระ เป็นที่รู้จักจากบท อาตี้ จากละครเรื่องดาวเคียงเดือน และ จมื่นศรีสรรักษ์ (พ่อมิ่ง) จากละครพีเรียดเรื่องพรหมลิขิต

 ประวัติ 
กนกฉัตร มรรยาทอ่อน มีชื่อเล่นว่า ไต้ฝุ่น เกิดเมื่อวันที่ 21 กรกฎาคม 2534 ที่จังหวัดเชียงใหม่ เป็นบุตรชายของ ร้อยตำรวจโทบัญชา และอาจารย์มณีวรรณ มรรยาทอ่อน จบการศึกษาระดับชั้นมัธยมศึกษาจากโรงเรียนมงฟอร์ตวิทยาลัย และระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ เอกนาฏศิลป์สากลประวัติ ไต้ฝุ่น กนกฉัตร มรรยาทอ่อน

 เข้าสู่วงการ 
กนกฉัตรเข้าสู่วงการจากการเข้าประกวดร้องเพลงในรายการเคพีเอ็น อวอร์ด ครั้งที่ 21 เมื่อปี 2554 และสามารถคว้าตำแหน่งรองแชมป์มาครอง จากนั้นเมื่อหมดสัญญากับทางเคพีเอ็นจึงได้รับการทาบทามจากอรุโณชา ภาณุพันธุ์ แห่งค่ายบรอดคาซท์ ไทย เทเลวิชั่น ให้มาแสดงละครเรื่องแรกในชีวิตคือเรื่องมาดามดัน เมื่อปี 2556"ไต้ฝุ่น KPN"รู้สึกเกร็งเปิดซิง"มาดามดัน" ตามด้วยบท อาตี้ หนุ่มครีเอทีฟสุดติสท์จากละครเรื่องดาวเคียงเดือน ซึ่งเป็นละครเรื่องที่ 2 ของเขาเมื่อปี 2557 ทำให้เขาเริ่มเป็นที่รู้จักมากขึ้นไต้ฝุ่น-กนกฉัตร เชื่อภาษาถิ่นเพิ่มเสน่ห์ ใน ดาวเคียงเดือน จากนั้นจึงมีละครออกมาให้ได้รับชมเรื่อยมาจนกระทั่งเป็นที่ถูกพูดถึงอีกครั้งจากบท จมื่นศรีสรรักษ์ หรือ พ่อมิ่ง คู่หมั้นของแม่แก้ว จากละครพีเรียดยอดนิยมเรื่องพรหมลิขิตเปิดใจ "ไต้ฝุ่น-ปีเตอร์แพน" บอยแบนด์สุดคิวต์แห่งอโยธยา ใน พรหมลิขิต

 ชีวิตส่วนตัว 
กนกฉัตรคบหาดูใจกับ ตรีทิพยนิภา พลเสน หรือ นิว แฟนสาวนอกวงการซึ่งประกอบอาชีพเป็นครูโรงเรียนนานาชาติเป็นเวลานานถึง 10 ปีกระทั่งช่วงเดือนธันวาคม 2565 เขาจึงตัดสินใจคุกเข่าขอแฟนสาวแต่งงานที่ประเทศจอร์เจีย“ไต้ฝุ่น” คุกเข่าขอแต่ง - พร้อมใช้ชีวิตคู่ แต่ขอเวลาอีก 1-2 ปีสร้างตัว รับทุกงานหาทุนแต่งเมีย

 ผลงาน 
 ละครโทรทัศน์ 
 ปี  เรื่อง  เครือข่าย  แสดงเป็น  หมายเหตุ 2556 มาดามดัน ช่อง 3 หมอกี้  2557 ดาวเคียงเดือน อาตี้  ร้ายรักพยัคฆ์กังฟู พายุ  2558 พลับพลึงสีชมพู ประพันธ์  2559 กำไลมาศ อาร์ม  มิติรัก ผ่านเลนส์ รักเธอเสมอดาว พีพีทีวี ปอง  คงกระพันนารี ช่อง 3 เดชดนัย (แดงมะกล่ำ)   ปีกทอง จีเอ็มเอ็ม 25 ฤทธี  Melodies of Life ตอน Bad Friends เดอะซีรีส์ โจ้  2560 กามเทพหรรษา ช่อง 3 ร้อยตำรวจโทปรัชวินทร์ (แสดงนำในลูบคมกามเทพ) ละครชุดบริษัทรักอุตลุด กามเทพออนไลน์ ลูบคมกามเทพ ซ่อนรักกามเทพ กามเทพซ้อนกล 2561 My Hero วีรบุรุษสุดที่รัก ฉัตรชัย ไร้เสน่หา จีเอ็มเอ็ม 25 ทวีลาภ สงครามนักปั้น ช่องวัน 31 พระนาย 2562 หัวใจศิลา สาวิตต์ / เอ แรงเงา 2 (แรงแค้น) ช่อง 3 ปราโมทย์เสียงเอื้อน สะเทือนดาวช่องวัน 31ทีมสงครามนักปั้น 2พระนาย2563อสรพิษผู้กองปฐวีนักฆ่าไร้เงาโมโน 29พายุ2565หัวใจรักพิทักษ์เธอช่องวัน 31รสิน สายลับลิปกลอส ช่อง 3 เอชดี เผด็จ เมียหลวง ช่อง 8/WeTV สิงห์ 2566 ตะนาวศรี ช่อง 8 กาเหว่า เพลงรัก รอยแค้น ประภาส กามเทพก้นครัว ช่องเวิร์คพอยท์ ไบรท์ หอมกลิ่นความรัก ช่องวัน 31 โอม / คำแสน พรหมลิขิต ช่อง 3 เอชดี จมื่นศรีสรรักษ์ (มิ่ง) 2567 บ้านผูกวิญญาณ ช่องเวิร์คพอยท์ กอล์ฟหอมกลิ่นความรัก2ช่องวัน 31โอม / คำแสน อาชญาโกง ไทยพีบีเอส ราเชน2568เพลงเงาดอกงิัวช่องวัน31
# โรงเรียนสาธิตนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง
โรงเรียนสาธิตนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง ( : KMIDS) เป็นโรงเรียนสาธิตที่จัดการเรียนการสอนด้วยหลักสูตรนานาชาติ ภายใต้การดูแลของสถาบันเทคโนโลยีพระจอมเกล้าเจ้าคุณทหารลาดกระบัง (KMITL) เปิดสอนตั้งแต่ระดับชั้นมัธยมศึกษา (อายุ 12 ปี – 18 ปี) ก่อตั้งเมื่อวันที่ 18 สิงหาคม พ.ศ. 2560 ตั้งอยู่ที่ เลขที่ 1 ถนนฉลองกรุง แขวงลาดกระบัง เขตลาดกระบัง กรุงเทพมหานคร

 ประวัติ 
โรงเรียนสาธิตนานาชาติพระจอมเกล้าเจ้ามุ่งเน้นการเรียนการสอนด้านคณิตศาสตร์ วิทยาศาสตร์ และเทคโนโลยี หลักสูตรการศึกษาของโรงเรียน ใช้หลักสูตรตามระบบของประเทศสหรัฐซึ่งผสมผสานสาระการเรียนรู้ของหลักสูตรแกนกลางการศึกษาขั้นพื้นฐานของไทย และหลักสูตรสะตีมศึกษา (STEAM Curriculum) จักโรงเรียนสาธิตนานาชาติพระจอมเกล้า (KMIDS) โรงเรียนนานาชาติสายวิทย์แห่งแรกของประเทศไทย  ซึ่งเป็นการผสมผสานศาสตร์แห่งการเรียนด้านวิทยาศาสตร์ (S) เทคโนโลยี (T) วิศวกรรมศาสตร์ (E) ศิลปะและการออกแบบ (A) และคณิตศาสตร์ (M) เข้าไว้ด้วยกัน โดยมุ่งเน้นให้นักเรียนทุกคนได้เรียนรู้และได้ค้นพบความชอบของตัวเองไปด้วย
# บาสเกตบอลชิงแชมป์โลก 2023 รอบคัดเลือก – โซนเอเชีย
การแข่งขันบาสเกตบอลชิงแชมป์โลก 2023 รอบคัดเลือก โซนเอเชีย  สำหรับภูมิภาค ฟีบาเอเชีย-โอเชียเนีย เริ่มขึ้นในเดือนพฤศจิกายน ค.ศ. 2021 และสิ้นสุดในเดือนกุมภาพันธ์ ค.ศ. 2023 กระบวนการนี้คัดเลือกหกทีมที่จะได้เข้าร่วมแข่งขันบาสเกตบอลชิงแชมป์โลก 2023 ซึ่งจะตัดสินโควต้าเจ้าภาพร่วมอีกหนึ่งทีมด้วย โดยฟิลิปปินส์และญี่ปุ่นเจ้าภาพร่วมอีกสองทีมได้ผ่านการคัดเลือกโดยอัตโนมัติไปก่อนหน้าแล้ว 

 ทีมที่เข้าร่วม 
มี 16 ทีมที่ผ่านเข้ารอบบาสเกตบอลชิงแชมป์เอเชีย 2022 จะได้เข้าร่วมในรอบแรกของบาสเกตบอลชิงแชมป์โลกรอบคัดเลือกโซนเอเชีย

 
 
 
 
 
 
 
 
 
 
 
 
 
 
 
 

 การจับฉลาก 
การจับสลากจัดขึ้นในวันที่ 31 สิงหาคม 2021 ที่เมืองมีส์ สวิตเซอร์แลนด์

 การแบ่งกลุ่ม 
การแบ่งกลุ่มประกาศเมื่อวันที่ 30 สิงหาคม ค.ศ. 2021 ทีมต่าง ๆ จะได้รับการคัดเลือกตามหลักการทางภูมิศาสตร์และการจัดอันดับของฟีบา ทีมจากโถ 1, 3, 5 และ 7 ถูกจับสลากไปยังกลุ่ม A และ B ในขณะที่ทีมจากโถ 2, 4, 6 และ 8 ถูกจับสลากไปยังกลุ่ม C และ D

+ โถ 1 ทีม    3  25+ โถ 2 ทีม    22  39+ โถ 3 ทีม    28  29+ โถ 4 ทีม    56  72+ โถ 5 ทีม    31  35+ โถ 6 ทีม    82  85+ โถ 7 ทีม    68  78+ โถ 8 ทีม    87  102
# ชีวิตภาคสอง
ชีวิตภาคสอง (Second Chance (2023)) เป็นละครโทรทัศน์ไทยแนวโรแมนติก, ดราม่า, แฟนตาซี ผลิตโดย เดอะ วัน เอ็นเตอร์ไพรส์ นำแสดงโดย จิรายุ ตันตระกูล, คริส หอวัง, สิรีธร ลีห์อร่ามวัฒน์, เรวิญานันท์ ทาเกิด, ธยศทรณ์ ไวยฉัยยา, คมกฤษณ์ ดวงสุวรรณ์ และ นพพล โกมารชุน กำกับการแสดงโดย จาริวัฒน์ อุปการไชยพัฒน์ บทโทรทัศน์โดย พิมพ์มาดา พัฒนอลงกรณ์, อภิศรา วงศร, นนทพร ประภาพร, มนต์เทพ หงษ์แก้ว, ศุภกานต์ ทมแก้ว ออกอากาศทางช่องวัน 31 ทุกวันจันทร์-อังคาร เวลา 20.30 - 21.45 น. เริ่มตอนแรกวันอังคารที่ 7 พฤศจิกายน พ.ศ. 2566

 นักแสดง 
 ละครโทรทัศน์ พ.ศ. 2566ตัวละคร  นักแสดงหลักพลวัต ชัยใหญ่ (สอง)จิรายุ ตันตระกูลรตา กิจธนะสกุลคริส หอวังปรเมศ กิจธนะสกุลนพพล โกมารชุนปริมา กิจธนะสกุล (ปิ่น)สิรีธร ลีห์อร่ามวัฒน์นิษฐา ภัทราวิชัยกุลเรวิญานันท์ ทาเกิดวายุ อนันเทพปรมะธยศทรณ์ ไวยฉัยยาจิรัน สุทธิไพศาลีคมกฤษณ์ ดวงสุวรรณ์ตัวละคร  นักแสดงสมทบสิตางค์ สุทธิไพศาลีพริมรตา เดชอุดมอรัญญา ภัทราวิชัยกุลดวงตา ตุงคะมณีวันดีรัดเกล้า อามระดิษวีณามยุริญ ผ่องผุดพันธ์มะลิอ๋อลี่ ตติยา สนสกุลเสี่ยหมงคงกระพัน แสงสุริยะสมคิด อินทรภักดี (ทนายสมคิด)คุณากร เกิดพันธุ์ตัวละคร  นักแสดงรับเชิญสุวัฒน์ภุชงค์ โยธาพิทักษ์การะเกด กิจธนะสกุลนฤมล พงษ์สุภาพพ่อของวายุต่อตระกูล จันทิมา

 เรตติ้ง 

 เรตติ้งที่มีอันดับสูงที่สุดในละครแต่ละตอนจะแสดงด้วย 
 เรตติ้งอันดับต่ำที่สุดในละครแต่ละตอนจะแสดงด้วย
 เรตติ้งเฉลี่ยของละครจะแสดงด้วย
ตอนที่ออกอากาศเรตติ้งทั่วประเทศ 1 7 พฤศจิกายน พ.ศ. 2566  2 13 พฤศจิกายน พ.ศ. 2566 1.2 3 14 พฤศจิกายน พ.ศ. 2566 1.2 4 20 พฤศจิกายน พ.ศ. 2566 1.2 5 21 พฤศจิกายน พ.ศ. 2566 1.5 6 27 พฤศจิกายน พ.ศ. 2566  7 28 พฤศจิกายน พ.ศ. 2566 1.3 8 4 ธันวาคม พ.ศ. 2566 1.6 9 5 ธันวาคม พ.ศ. 2566 1.4 10 11 ธันวาคม พ.ศ. 2566 1.6 11 12 ธันวาคม พ.ศ. 2566 1.8 12 18 ธันวาคม พ.ศ. 2566 1.8 13 19 ธันวาคม พ.ศ. 2566 2.2 14 25 ธันวาคม พ.ศ. 2566 1.9 15 26 ธันวาคม พ.ศ. 2566 2.0 16 8 มกราคม พ.ศ. 2567 2.9 17 9 มกราคม พ.ศ. 2567 1815 มกราคม พ.ศ. 25673.219 
(ตอนจบ)16 มกราคม พ.ศ. 25673.5 เรตติ้งเฉลี่ย (19 ตอน)  เรตติ้งทั่วประเทศ อายุ 4+ ละคร #ชีวิตภาคสอง #TheSecondChance ตอนที่ 17
# บาสเกตบอลชิงแชมป์โลก 2027
บาสเกตบอลชิงแชมป์โลก 2027  จะเป็นการแข่งขันบาสเกตบอลชิงแชมป์โลกครั้งที่ 20 ซึ่งเป็นการแข่งขันกีฬาบาสเกตบอลชิงแชมป์ระดับนานาชาติทุกสี่ปี ที่เข้าร่วมแข่งขันโดยทีมชาติชายของฟีบา การแข่งขันครั้งนี้จะจัดขึ้นในประทเศกาตาร์ ตั้งแต่วันที่ 27 สิงหาคมถึง 12 กันยายน พ.ศ. 2570

การแข่งขันครั้งนี้จะเป็นบาสเกตบอลชิงแชมป์โลกครั้งแรกที่จะจัดขึ้นในโลกอาหรับ และเป็นครั้งที่สามติดต่อกันที่จะจัดขึ้นในทวีปเอเชีย หลังจากการแข่งขั้นในปี 2019 ที่ประเทศจีน และ 2023 ซึ่งเป็นเจ้าภาพร่วมโดยประเทศฟิลิปปินส์, ญี่ปุ่น และอินโดนีเซีย ประเทศกาตาร์จะเป็นประเทศมุสลิมประเทศที่สามที่เป็นเจ้าภาพ หลังจากการแข่งขันในปี 2010 ที่ประเทศตุรกี และปี 2023 ที่ประเทศอินโดนีเซีย

เยอรมนีเป็นทีมผู้ชนะที่จะป้องกันตำแหน่ง โดยเอาชนะเซอร์เบีย ในรอบชิงชนะเลิศปี ค.ศ. 2023

 การคัดเลือกเจ้าภาพ 

ในระหว่างการประชุมคณะกรรมการกลางที่เมโทรมะนิลา ประเทศฟิลิปปินส์ เมื่อวันที่ 28 เมษายน พ.ศ. 2566 ฟีบาประกาศว่าประเทศกาตาร์จะเป็นเจ้าภาพจัดการแข่งขันฟุตบอลโลกที่ในปี พ.ศ. 2570 ซึ่งได้รับเลือกด้วยการลงคะแนนเสียงเป็นเอกฉันท์

 การคัดเลือก 

กาตาร์ ได้รับการคัดเลือกโดยอัตโนมัติสำหรับการแข่งขันในฐานะเจ้าภาพ

 หมายเหตุ
# บาสเกตบอลชิงแชมป์โลก 2023 รอบคัดเลือก – โซนแอฟริกา
การแข่งขันบาสเกตบอลชิงแชมป์โลก 2023 รอบคัดเลือก สำหรับภูมิภาค ฟีบาแอฟริกา เริ่มต้นในเดือนพฤศจิกายน ค.ศ. 2021 และสิ้นสุดในเดือนกุมภาพันธ์ ค.ศ. 2023 กระบวนการนี้ตัดสินทีมจากทวีปแอฟริกาทั้งหมดห้าทีม ที่จะมีสิทธิ์เข้าร่วมแข่งขันใน บาสเกตบอลชิงแชมป์โลก 2023

 ทีมที่เข้าร่วม 
16 ทีมที่ผ่านเข้ารอบ AfroBasket 2021 ได้เข้าร่วมแข่งขันในรอบแรกของบาสเกตบอลชิงแชมป์โลก 2023 รอบคัดเลือก โซนแอฟริกา

 
 
 
 
 
 
 
 
 
 
 
 
 
 
 
 

 การจับฉลาก 
การจับสลากจัดขึ้นในวันที่ 31 สิงหาคม 2021 ที่เมืองมีส์ สวิตเซอร์แลนด์

 การแบ่งกลุ่ม 
การแบ่งกลุ่มประกาศเมื่อวันที่ 30 สิงหาคม ค.ศ. 2021 ทีมต่าง ๆ จะได้รับการคัดเลือกตามหลักการทางภูมิศาสตร์และการจัดอันดับของฟีบา ทีมจากโถ 1, 3, 5 และ 7 ถูกจับสลากไปยังกลุ่ม A และ B ในขณะที่ทีมจากโถ 2, 4, 6 และ 8 ถูกจับสลากไปยังกลุ่ม C และ D

+ โถ 1 ทีม    23  30+ โถ 2 ทีม    33  36+ โถ 3 ทีม    46  62+ โถ 4 ทีม    63  75+ โถ 5 ทีม    76  81  90  94+ โถ 6 ทีม    95  100  111  118
# บาสเกตบอลชิงแชมป์โลก 2023 รอบคัดเลือก – โซนยุโรป
การแข่งขันบาสเกตบอลชิงแชมป์โลก 2023 รอบคัดเลือก สำหรับภูมิภาค ฟีบายุโรป เริ่มต้นขึ้นในเดือนกุมภาพันธ์ ค.ศ. 2020 และสิ้นสุดในเดือนกุมภาพันธ์ ค.ศ. 2023 กระบวนการนี้ตัดสินทีมทั้ง 12 ทีมที่จะผ่านเข้ารอบสู่การแข่งขันบาสเกตบอลชิงแชมป์โลก 2023

เมื่อวันที่ 9 ธันวาคม ค.ศ. 2019 ในตอนแรกองค์กรต่อต้านการใช้สารต้องห้ามโลกได้สั่งห้ามรัสเซียจากการแข่งขันกีฬาสำคัญ ๆ เป็นเวลาสี่ปี หลังจากที่ RUSADA ถูกพบว่าไม่ปฏิบัติตามข้อกำหนดในการส่งมอบข้อมูลห้องปฏิบัติการการใช้สารต้องห้ามและการโกหกผู้ตรวจสอบ WADA โดยห้ามใช้ธงรัสเซียและเพลงชาติ ในการแข่งขันกีฬาระดับนานาชาติที่สำคัญ อย่างไรก็ตามทีมชาติรัสเซีย ยังคงสามารถผ่านเข้ารอบคัดเลือกได้ เนื่องจากการแบนมีผลกับการแข่งขันรอบสุดท้ายที่จะตัดสินแชมป์โลกเท่านั้น รัสเซียยื่นอุทธรณ์คำตัดสินต่อศาลอนุญาโตตุลาการกีฬา (CAS) ซึ่งผลการตัดสินเข้าข้าง WADA เมื่อวันที่ 17 ธันวาคม ค.ศ. 2563 แต่ลดการสั่งห้ามจากสี่ปีเหลือสองปี หากรัสเซียผ่านเข้ารอบ ผู้เล่นจะสามารถใช้ชื่อ ธง และเพลงชาติในการแข่งขันชิงแชมป์โลกได้ เนื่องจากการแบนสองปีของประเทศจะหมดอายุในวันที่ 16 ธันวาคม พ.ศ. 2565 อย่างไรก็ตาม ต่อมารัสเซียถูกไล่ออกจากการแข่งขันเนื่องจากการรุกรานยูเครน ในเดือนกุมภาพันธ์ พ.ศ. 2565

 รูปแบบ 
ฟีบายุโรปได้รับการจัดสรรโควต้า 12 ทีมในการแข่งขันบาสเกตบอลชิงแชมป์โลก 2023 โดยรวมแล้วมีทีมฟีบายุโรป 39 ทีมเข้าร่วมในการแข่งขันรอบคัดเลือก การคัดเลือกประกอบด้วยขั้นตอนต่อไปนี้:

 รอบปรี-ควอลิฟาย
 รอบที่ 1: มีแปดทีมที่ไม่ผ่านเข้ารอบรอบคัดเลือกยูโรบาสเกต 2022 เข้าร่วมแข่งขัน
 รอบที่ 2: มีสี่ทีมเข้าร่วมแข่งขันกับอีกแปดทีมที่ตกรอบจากรอบคัดเลือกยูโรบาสเกต 2022 ทีมที่ผ่านเข้ารอบจากรอบที่แล้วจะถูกจัดให้อยู่ในโถที่ 3 ในขณะที่ทีมที่ตกรอบจากรอบคัดเลือกยูโรบาสเกต 2022 จะถูกจัดให้อยู่ในโถที่ 1 หรือ 2 ตามการจัดอันดับของฟีบา ทีมออสเตรียถอนตัวก่อนการแข่งขันรอบนี้และถูกแทนที่โดยลักเซมเบิร์ก

 รอบคัดเลือก
 รอบที่ 1: 24 ทีมที่ผ่านเข้ารอบยูโรบาสเกต 2022 และแปดทีมที่ผ่านเข้ารอบจากรอบปรี-ควอลิฟายถูกจัดเป็นแปดกลุ่ม กลุ่มละสี่ทีม ทีมสามอันดับแรกของแต่ละกลุ่มผ่านเข้าสู่รอบที่ 2
 รอบที่ 2: 24 ทีมอันดับแรกจากรอบที่ 1 โดยอิงตามผลการแข่งขันจากรอบที่ 1 จัดเป็นสี่กลุ่ม กลุ่มละ 6 ทีม โดยทีมสามอันดับแรกของแต่ละกลุ่มผ่านเข้ารอบบาสเกตบอลชิงแชมป์โลก
# บาสเกตบอลชิงแชมป์โลก 2023 รอบคัดเลือก – โซนอเมริกา
การแข่งขันบาสเกตบอลชิงแชมป์โลก 2023 รอบคัดเลือก สำหรับภูมิภาค ฟีบาอเมริกา เริ่มต้นขึ้นในเดือนเมษายน ค.ศ. 2021 และสิ้นสุดในเดือนกุมภาพันธ์ ค.ศ. 2023 กระบวนการนี้ตัดสินเจ็ดทีมที่จะเข้าร่วมแข่งขันในบาสเกตบอลชิงแชมป์โลก 2023

 ทีมที่เข้าร่วม 
ทีมที่เข้าสู่รอบคัดเลือกทีมที่เข้าสู่รอบปรี-ควอลิฟายรอบที่ 2ทีมที่เข้าสู่รอบปรี-ควอลิฟายรอบที่ 1อเมริกากลางและแคริบเบียนอเมริกาใต้